El text següent parla sobre el tema Ciència militar?
L'himatió (en grec antic ἱμάτιον "himátion") era una peça de roba utilitzada a l'antiga Grècia. L'utilitzaven tant dones com homes, era molt llarg, de llana blanca i de forma rectangular o quasi circular. Les dones el podien portar de cotó de colors o de vegades de seda. S'utilitzava sol o damunt el quitó, i penjava des de l'espatlla esquerra fins als turmells i, envoltant l'esquena, es deixava descansar sobre la mateixa espatlla. De vegades s'usava també per cobrir el cap. No tenia cap lligam o punt per a fixar-lo, a diferència de la clàmide. Quan l'himatió s'utilitzava sol, sense quitó, servia com a mantell o com a quitó, i se l'anomenava aquitó. Al final de la República Romana, l'himatió era el mantell habitual dels romans, ja que era més pràctic que la túnica, que era més pesant i voluminosa. El van anomenar pal·li. Durant l'època romana d'Orient es va continuar utilitzant, sobretot com a vestimenta iconogràfica de Crist i altres figures bíbliques, encara que també es continuava utilitzant de manera habitual, sobretot en el cas d'homes d'edat avançada amb un estatus social relativament baix.
No.